**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 80-21/2561**

**วันพฤหัสบดีที่ 8** พฤศจิกายน 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. อ.ทินกร คำแสน ผู้ช่วยคณบดีฝ่ายแผนยุทธศาสตร์และสารสนเทศ

แทนรองคณบดีฝ่ายแผนยุทธศาสตร์และพัฒนาคุณภาพ

1. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรม สัมพันธ์
2. ผศ.ขนิษฐา คำวิลัยศักดิ์ รองคณบดีฝ่ายวิชาการ
3. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
4. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
7. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
8. รศ.วินัย ศรีอำพร กรรมการผู้ทรงคุณวุฒิ
9. รศ.ธนากร วงศ์วัฒนาเสถียร กรรมการผู้ทรงคุณวุฒิ
10. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. ผศ.ชัยภัทร เครือหงส์ แทนหัวหน้าสาขาวิชาวิศวกรรมเคมี
4. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี
2. อ.จารุพล สุริยวนากุล รองคณบดีฝ่ายพัฒนานักศึกษา

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้ รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 สำเนาข้อบังคับและประกาศมหาวิทยาลัยขอนแก่น และประกาศ ก.พ.อ.**

ประธานได้แจ้งที่ประชุมว่า ตามที่มหาวิทยาลัยขอนแก่นได้แจ้งข้อบังคับและประกาศมหาวิทยาลัย และประกาศ ก.พ.อ. เพื่อถือเป็นแนวปฏิบัติในการขอกำหนดตำแหน่งทางวิชาการ จำนวน 10 ฉบับ ดังนี้

* + - 1. ข้อบังคับมหาวิทยาลัยขอนแก่น ว่าด้วย คุณสมบัติ หลักเกณฑ์ และวิธีการแต่งตั้ง และถอดถอนผู้ดำรงตำแหน่งทางวิชาการ สำหรับข้าราชการพลเรือนในสถาบันอุดมศึกษา พ.ศ. 2561
      2. ข้อบังคับมหาวิทยาลัยขอนแก่น ว่าด้วย คุณสมบัติ หลักเกณฑ์ และวิธีการแต่งตั้ง และถอดถอนผู้ดำรงตำแหน่งทางวิชาการ สำหรับพนักงานมหาวิทยาลัย พ.ศ. 2561
      3. ประกาศมหาวิทยาลัยขอนแก่น (ฉบับที่ 3002/2561) เรื่อง หลักเกณฑ์และวิธีการประเมินผลการสอนเพื่อประกอบการพิจารณาแต่งตั้งให้ดำรงตำแหน่งทางวิชาการ
      4. ประกาศมหาวิทยาลัยขอนแก่น (ฉบับที่ 3003/2561) เรื่อง ลักษณะการมีส่วนร่วมในผลงานทางวิชาการ สำหรับการขอกำหนดตำแหน่งทางวิชาการของพนักงานมหาวิทยาลัย
      5. ประกาศมหาวิทยาลัยขอนแก่น (ฉบับที่ 3004/2561) เรื่อง แนวปฏิบัติในการขอกำหนดตำแหน่งทางวิชาการและการกำหนดวันแต่งตั้งให้ดำรงตำแหน่งทางวิชาการ
      6. ประกาศมหาวิทยาลัยขอนแก่น (ฉบับที่ 3005/2561) เรื่อง แนวปฏิบัติในการเสนอตำรา และหนังสือเพื่อขอกำหนดตำแหน่งทางวิชาการ สำหรับพนักงานมหาวิทยาลัย
      7. ประกาศมหาวิทยาลัยขอนแก่น (ฉบับที่ 3006/2561) เรื่อง แบบประเมินผลงานทางวิชาการสำหรับกรรมการผู้ทรงคุณวุฒิเพื่อทำหน้าที่ประเมินผลงานทางวิชาการและจริยธรรม และจรรยาบรรณทางวิชาการ
      8. ประกาศมหาวิทยาลัยขอนแก่น (ฉบับที่ 3007/2561) เรื่อง หลักเกณฑ์และวิธีการเทียบตำแหน่งทางวิชาการ สำหรับพนักงานมหาวิทยาลัย
      9. ประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคลให้ดำรงตำแหน่ง ผู้ช่วยศาสตราจารย์ รองศาสตราจารย์ และศาสตราจารย์ (ฉบับที่ 2) พ.ศ. 2561
      10. แนวปฏิบัติการกำหนดจำนวนของผลงานทางวิชาการตามเอกสารแนบท้ายประกาศ ก.พ.อ. เรื่อง หลักเกณฑ์และวิธีพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ.2560

ทั้งนี้ สามารถดาวน์โหลดเอกสารได้ที่เว็บไซต์กองทรัพยากรบุคคล (https://hr.kku.ac.th) ในหัวข้อหลักกลยุทธ์ทรัพยากรบุคคล “การขอตำแหน่งทางวิชาการระดับอุดมศึกษา” จึงแจ้งที่ประชุม เพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.**2ของที่ระลึกคณะวิศวกรรมศาสตร์

**รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า ตามที่ฝ่ายวิเทศสัมพันธ์ และสื่อสารองค์กรได้มีบริการของที่ระลึกสำหรับหน่วยงานภายในคณะวิศวกรรมศาสตร์ เพื่ออำนวย ความสะดวกในการมอบให้แก่วิทยากร หรือเพื่อใช้ในการมอบให้กับต่างสถาบันในการศึกษาดูงาน เป็นต้น สามารถแจ้งความประสงค์ขอเบิกของที่ระลึกได้โดยจัดทำบันทึกข้อความถึงคณบดี หรือรองคณบดีฝ่าย วิเทศสัมพันธ์และสื่อสารองค์กร เพื่อพิจารณาอนุมัติ ในการนี้ เพื่อเป็นการประชาสัมพันธ์ จึงขอแจ้งสรุปจำนวนคงเหลือของที่ระลึกคณะวิศวกรรมศาสตร์ โดยจำแนกตามรายการของที่ระลึก และจำนวนคงเหลือ ดังรายละเอียดตามเอกสารประกอบวาระการประชุม**

ที่ประชุมรับทราบ

**1.3** สรุปผลการประเมินการสอนรายบุคคล

ประธานได้แจ้งที่ประชุมว่า ตามที่ นายณัญธิวัฒน์ พลดี พนักงานมหาวิทยาลัย ตำแหน่ง ผู้ช่วยศาสตราจารย์ มีความประสงค์ขอกำหนดตำแหน่งทางวิชาการ เป็นรองศาสตราจารย์ คณะฯ จึงได้สรุปผลการประเมินการสอนเพื่อประกอบการขอตำแหน่งทางวิชาการของบุคคลดังกล่าว ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินเป็นไปตามเกณฑ์ที่สถาบันกำหนด จึงแจ้งที่ประชุมเพื่อรับทราบ

ที่ประชุมรับทราบ

**ระเบียบวาระที่ 2 รับรองรายงานการประชุมครั้งที่ 79-20/2561 เมื่อวันพฤหัสบดีที่ 25 ตุลาคม 2561**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 79-20/2561 โดยมีการแก้ไข ดังนี้**

**- หน้าที่ 6 วาระที่ 5.3 ให้แก้ไขเป็นวาระลับ**

**- หน้าที่ 9 บรรทัดที่ 27 จาก** “...**ตามที่หลักสูตรปรัชญาดุษฎีบัณฑิต หลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ.** 2560) **ขอแต่งตั้งอาจารย์ประจำหลักสูตร และหลักสูตรปรัชญาดุษฎีบัณฑิต หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า (หลักสูตรปรับปรุง พ.ศ.** 2560) **ขออนุมัติเปลี่ยนแปลงอาจารย์ผู้รับผิดชอบหลักสูตร รวมจำนวนทั้งสิ้น** 4 **หลักสูตร...” แก้ไขเป็น “...ตามที่หลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ.** 2560) **ขออนุมัติเปลี่ยนแปลงอาจารย์ผู้รับผิดชอบหลักสูตร และหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า (หลักสูตรปรับปรุง พ.ศ.** 2560) **ขอแต่งตั้งอาจารย์ประจำหลักสูตร รวมจำนวนทั้งสิ้น** 4 **หลักสูตร...”**

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 เสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักเทคโนโลยี สารสนเทศ**

ประธานได้เสนอต่อที่ประชุมว่า เพื่อให้การดำเนินการสรรหาผู้อำนวยการสำนักเทคโนโลยี สารสนเทศได้ผู้ที่มีความรู้ความสามารถมีคุณลักษณะเหมาะสมกับตำแหน่งงาน สอดคล้องกับภารกิจ หรือแผนตามนโยบายของมหาวิทยาลัย และเป็นไปตามประกาศข้อบังคับมหาวิทยาลัยขอนแก่น ว่าด้วย การสรรหาผู้อำนวยการสถาบัน และสำนัก พ.ศ. 2558 และประกาศคณะกรรมการสรรหาผู้อำนวยการสำนักเทคโนโลยีสารสนเทศ (ฉบับที่ 3/2561) เรื่อง คุณสมบัติผู้สมควรได้รับการพิจารณาให้ดำรงตำแหน่งผู้อำนวยการสำนักเทคโนโลยีสารสนเทศ จึงเสนอที่ประชุมเพื่อพิจารณาเสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักเทคโนโลยีสารสนเทศ ดังรายละเอียดตามเอกสารประกอบวาระ การประชุม

**มติ ที่ประชุมพิจารณาแล้วมีมติเห็นชอบให้เสนอชื่อ ดร.กิตติ์ เธียรธโนปจัย และให้ฝ่ายบริหารดำเนินการต่อไป**

**5.2 รับรองผลการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 จำนวน 1 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 16/2561 เมื่อวันที่ 31 ตุลาคม 2561 เรียบร้อยแล้วดังนี้

- สาขาวิชาวิศวกรรมพลังงาน จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.3 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 2/2562**

**รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีคณาจารย์จำนวน 2 คน ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำปี 2562 งวดที่ 2 จากมหาวิทยาลัยขอนแก่น รายละเอียดดังต่อไปนี้**

**1. รองศาสตราจารย์รัชพล สันติวรากร ขอรับทุนเป็นเงินจำนวน 63,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ 9**th International Conference on Future Environment and Energy **(**ICFEE **2019) ระหว่างวันที่ 9 - 11 มกราคม 2562 ณ เมือง** Osaka **ประเทศญี่ปุ่น**

**2. ผู้ช่วยศาสตราจารย์อนันต์ เครือทรัพย์ถาวร ขอรับทุนเป็นเงินจำนวน 70,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ** The **2019** Joint MMM-Intermag Conference **ระหว่างวันที่ 14 - 18 มกราคม 2562 ณ มลรัฐ** Washington **ประเทศสหรัฐอเมริกา**

**จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม**

มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป

**5.4** ขออนุมัติปรับปรุงหลักสูตร ประเภทปรับปรุงเล็กน้อย

**รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมอุตสาหการ มีความประสงค์ขอปรับปรุงหลักสูตรวิศวกรรมศาสตรบัณฑิตสาขาวิชาวิศวกรรมโลจิสติกส์ หลักสูตรนานาชาติ (หลักสูตรใหม่ พ.ศ. 2560) ประเภทปรับปรุงเล็กน้อย คือ เพิ่มรายวิชาในกลุ่มวิชาเลือก จำนวน 7 รายวิชา ตามที่สภาวิศวกรได้มีข้อเสนอแนะ ทั้งนี้ ได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 33-15/2561 เมื่อวันที่ 1 พฤศจิกายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม**

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

5.5 ขออนุมัติเปิดรายวิชาเปลี่ยนแปลงใหม่

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมอุตสาหการ มีความประสงค์ขออนุมัติเปิดรายวิชาเปลี่ยนแปลงใหม่ ระดับปริญญาตรี จำนวน 8 รายวิชา ตามที่สภาวิศวกร ได้มีข้อเสนอแนะ ดังนี้

• เปลี่ยนแปลงคำอธิบายรายวิชา (เพิ่มเติมเล็กน้อย)

1. รายวิชา EN413200 การควบคุมคุณภาพ (Quality Control) 3(3-0-6) หน่วยกิต

• เปลี่ยนแปลงประเภทรายวิชา (เพื่อให้รับรองหลักสูตรวิศวกรรมศาสตรบัณฑิตสาขาวิชาวิศวกรรมโลจิสติกส์ หลักสูตรนานาชาติ)

1. รายวิชา EN412600 โลหะกรรมกายภาพและเชิงกล (Physical and Mechanical Metallurgy) 3(3-0-6) หน่วยกิต
2. รายวิชา EN413102 วิศวกรรมการซ่อมบำรุง (Maintenance Engineering) 3(3-0-6) หน่วยกิต
3. รายวิชา EN413503 กระบวนการขึ้นรูป (Forming Process) 3(3-0-6) หน่วยกิต
4. รายวิชา EN413504 ระบบอัตโนมัติในอุตสาหกรรมและการควบคุมกระบวนการที่เหมาะสมที่สุด (Industrial Automation and Process Optimal Control) 3(2-3-6) หน่วยกิต
5. รายวิชา EN414110 การวิเคราะห์การตัดสินใจ (Decision Analysis) 3(3-0-6) หน่วยกิต
6. รายวิชา EN414775 หัวข้อพิเศษทางวิศวกรรมวัสดุ (Special Topics in Materials Engineering) 3(3-0-6) หน่วยกิต
7. รายวิชา EN414776 หัวข้อพิเศษทางวิศวกรรมการผลิต (Special Topics in Manufacturing Engineering) 3(3-0-6) หน่วยกิต

ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 33-15/2561 เมื่อวันที่ 1 พฤศจิกายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

5.6 นักศึกษาขอย้ายหลักสูตรระดับปริญญาตรี ภาคการศึกษาปลาย ปีการศึกษา 2561

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาตรี ได้ยื่นคำร้อง ขอย้ายหลักสูตร ประจำภาคการศึกษาปลาย ปีการศึกษา 2561 จำนวน 6 คน ดังนี้

1. หลักสูตรวิศวกรรมอุตสาหการ จำนวน 1 คน

2. หลักสูตรวิศวกรรมเครื่องกล จำนวน 2 คน

3. หลักสูตรวิศวกรรมโลจิสติกส์ (นานาชาติ) จำนวน 1 คน

4. หลักสูตรวิศวกรรมสื่อดิจิทัล (นานาชาติ) จำนวน 2 คน

ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 33-15/2561 เมื่อวันที่ 1 พฤศจิกายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป ทั้งนี้ ให้ฝ่ายวิชาการเพิ่มข้อมูล จำนวนนักศึกษาคงเหลือของสาขาที่ย้ายออก (หลักสูตรปัจจุบัน) เพื่อนำเสนอต่อที่ประชุม และเพิ่มเติมในใบคำร้องขอย้ายหลักสูตรด้วย**

5.7 นักศึกษาสำเร็จการศึกษา

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 1 คน ซึ่งได้ผ่านการตรวจสอบความถูกต้องจากสาขาวิชาที่สังกัดและความเห็นชอบจากคณะกรรมการวิชาการ คณะวิศวกรรมศาสตร์ โดยวิธีเวียนครั้งที่ 5/2561 เมื่อวันที่ 5 พฤศจิกายน 2561 เรียบร้อยแล้ว ดังนี้

หลักสูตรภาคปกติ

- สาขาวิชาวิศวกรรมเกษตร จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

5.8 เสนอชื่ออนุกรรมการในหน่วยเลือกตั้งประจำคณะวิศวกรรมศาสตร์

ประธานได้เสนอต่อที่ประชุมว่า ด้วยคณะกรรมการการเลือกตั้งกรรมการสภามหาวิทยาลัย ประเภทคณาจารย์ประจำ แทนตำแหน่งที่ว่าง ได้แจ้งให้คณะฯ ส่งรายชื่ออนุกรรมการในหน่วยเลือกตั้งประจำคณะวิศวกรรมศาสตร์ เพื่อให้การดำเนินการเลือกตั้งกรรมการสภามหาวิทยาลัย ประเภทคณาจารย์ประจำ แทนตำแหน่งที่ว่าง ลุล่วงไปด้วยความเรียบร้อย จึงเสนอที่ประชุมเพื่อพิจารณาเสนอชื่ออนุกรรมการในหน่วยเลือกตั้งฯ โดยแต่งตั้งจากข้าราชการหรือพนักงาน จำนวนไม่น้อยกว่า 3 ชื่อ ดังรายละเอียด ตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้เสนอผู้ที่ดำรงตำแหน่งและผู้ที่มีรายนาม ดังนี้ เป็นอนุกรรมการในหน่วยเลือกตั้งประจำคณะวิศวกรรมศาสตร์**

* + - 1. **รองคณบดีฝ่ายพัฒนานักศึกษา เป็นประธานอนุกรรมการ**
      2. **รองศาสตราจารย์ธนากร วงศ์วัฒนาเสถียร เป็นอนุกรรมการ**
      3. **ผู้ช่วยศาสตราจารย์ธัญลักษณ์ ราษฎร์ภักดี เป็นอนุกรรมการ**
      4. **นางมยุรี ยงกำลัง เป็นอนุกรรมการ**
      5. **นางสาวอารีย์วรรณ ละม้ายพันธ์ เป็นอนุกรรมการและเลขานุการ**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

7.1 **แนวปฏิบัติในการจัดสรรงบประมาณ รายการครุภัณฑ์ คณะวิศวกรรมศาสตร์**

หัวหน้าสาขาวิชาวิศวกรรมไฟฟ้าได้หารือที่ประชุมว่า ตามที่คณะกรรมการขับเคลื่อนยุทธศาสตร์ด้านแผนยุทธศาสตร์และพัฒนาคุณภาพ ได้พิจารณาจัดสรรและเรียงลำดับความสำคัญงบประมาณแผ่นดิน รายการครุภัณฑ์ คณะวิศวกรรมศาสตร์ นั้น เพื่อให้เกิดความชัดเจนในหลักเกณฑ์ดังกล่าวข้างต้น จึงขอสอบถามที่ประชุมถึงแนวปฏิบัติในการจัดสรรงบประมาณ รายการครุภัณฑ์ ว่าจัดสรรตามสาขา หรือตามหลักสูตร

เลขานุการได้แจ้งที่ประชุมว่า แนวปฏิบัติในการจัดสรรงบประมาณ รายการครุภัณฑ์ เป็นการจัดสรรตามสาขา และความจำเป็น จึงแจ้งที่ประชุมเพื่อรับทราบ

หัวหน้าสาขาวิชาวิศวกรรมคอมพิวเตอร์ได้แจ้งที่ประชุมเพิ่มเติมว่า สาขาวิชาวิศวกรรมคอมพิวเตอร์ได้เสนอขอรายการครุภัณฑ์ ในหลักเกณฑ์สาขาดังกล่าวข้างต้น แต่เนื่องจากสาขาวิชาวิศวกรรมคอมพิวเตอร์ต้องการที่จะเน้นย้ำให้เห็นถึงความจำเป็นเร่งด่วนในการจัดการเรียนการสอนของหลักสูตรนานาชาติที่เปิดใหม่ จึงระบุเป็นหลักสูตรวิศวกรรมสื่อดิจิทัลด้วย จึงแจ้งที่ประชุมเพื่อรับทราบ

**ที่ประชุมรับทราบ**

7.2 **การดำเนินงานสืบเนื่องกับการปรับโครงสร้างคณะวิศวกรรมศาสตร์**

หัวหน้าสาขาวิชาวิศวกรรมอุตสาหการได้หารือที่ประชุมถึงการดำเนินงานสืบเนื่องกับ การปรับโครงสร้างคณะวิศวกรรมศาสตร์ โดยมีหัวข้อหลัก 3 หัวข้อ ดังนี้

1) ขอเสนอให้ปรับปรุงป้ายบอกทางภายในคณะวิศวกรรมศาสตร์ จากเดิม “ภาค” เป็น “สาขา” ทั้งหมด

2) ตามที่คณะวิศวกรรมศาสตร์ได้ดำเนินการแต่งตั้งให้มีคณะกรรมการขับเคลื่อนยุทธศาสตร์ จำนวน 6 ฝ่าย ซึ่งมีบางฝ่ายที่หัวหน้าสาขาไม่ได้รับการแต่งตั้งให้เป็นกรรมการ เพื่อประโยชน์สูงสุดในการบริหารจัดการภายในสาขา จึงขอเสนอให้จัดส่งสำเนาหนังสือเชิญประชุมให้หัวหน้าสาขานั้นด้วย

3) ขอทราบถึงขั้นตอน/แนวปฏิบัติในการขอความอนุเคราะห์บุคลากร พร้อมกับเข้าใช้เครื่องมือ หรืออุปกรณ์ เพื่อปฏิบัติงานที่เกี่ยวข้องกับการเรียนการสอนและวิจัย ทั้งภายในและภายนอกสาขา

ประธานได้แจ้งที่ประชุมว่า ขั้นตอน/แนวปฏิบัติในการขอความอนุเคราะห์บุคลากร พร้อมกับ เข้าใช้เครื่องมือหรืออุปกรณ์ เพื่อปฏิบัติงานที่เกี่ยวข้องกับการเรียนการสอนและวิจัย ทั้งภายในและภายนอกสาขา คือ ให้ส่งหนังสือขอความอนุเคราะห์ถึง หัวหน้าหน่วยปฏิบัติการ จึงแจ้งที่ประชุมเพื่อรับทราบ

**ที่ประชุมรับทราบ และขอให้ฝ่ายบริหารพิจารณาดำเนินการปรับปรุงป้ายบอกทาง และการจัดส่งสำเนาหนังสือเชิญประชุมคณะกรรมการขับเคลื่อนยุทธศาสตร์ให้หัวหน้าสาขาต่อไป**

**7.3 งบประมาณสำหรับพิธีพระราชทานปริญญาบัตรมหาวิทยาลัยขอนแก่น ประจำปี พ.ศ. 2561**

หัวหน้าสาขาวิชาวิศวกรรมไฟฟ้าได้หารือที่ประชุมว่า ด้วยพิธีพระราชทานปริญญาบัตรมหาวิทยาลัยขอนแก่น ประจำปี พ.ศ. 2561 ได้ใกล้มาถึงแล้ว จึงขอสอบถามเรื่องงบประมาณสำหรับการจัดกิจกรรมในระดับสาขาวิชาเพื่อต้อนรับบัณฑิตในช่วงพิธีพระราชทานปริญญาบัตรมหาวิทยาลัยขอนแก่น ประจำปี พ.ศ. 2561

ประธานได้แจ้งที่ประชุมว่า ฝ่ายพัฒนานักศึกษาได้ดำเนินการจัดสรรงบประมาณสำหรับ การจัดกิจกรรมช่วงงานพิธีพระราชทานปริญญาบัตรมหาวิทยาลัยขอนแก่น ประจำปี พ.ศ. 2561 เรียบร้อยแล้ว โดยจัดสรรให้สาขาละ 10,000 บาท จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา** 14.45 **น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**